**Studenac otvorio šesti krug prijava za dodjelu donacija neprofitnim organizacijama i udrugama**

*Otvorene su prijave za donacije u sklopu projekta „Korak bliže zajednici“ kojim Studenac podržava programe koji pridonose pozitivnim promjenama*

**Omiš, 31. siječnja 2023.** – Studenac, jedan od vodećih maloprodajnih lanaca u Hrvatskoj te lanac s najvećim brojem prodavaonica otvorio je šesti krug prijava za donacije u sklopu svojeg projekta „Korak bliže zajednici“. Poziv na prijavu otvoren je svim udrugama i neprofitnim organizacijama iz Hrvatske koje svojim radom doprinose unaprjeđenju kvalitete života i općoj društvenoj koristi svojoj zajednici.

Tematika donacijskog kruga u veljači je zdravlje pa je tako **prijava otvorena za sve udruge koje se bave bilo kojom djelatnosti povezane sa širim pojmom zdravlja**. Prijaviti se mogu tako udruge koje se bave brigom o djeci i odraslima s određenim poteškoćama u razvoju, brigom o djeci i odraslima koji su oboljeli od određenih bolesti, primjerice malignih oboljenja, rijetkih bolesti i sl., organizacijom i  smještajem roditelja djece s malignim ili drugim oboljenjima, brigom za osobe s invaliditetom i sl. **Prijave se zaprimaju od 1. do 28. veljače putem obrasca na web stranici Studenca – [Korak bliže zajednici.](https://www.studenac.hr/korak-blize-zajednici)**

Projekt društveno odgovornog poslovanja „Korak bliže zajednici“ Studenac je pokrenuo u listopadu 2021. godine kako bi financijskom potporom podržao humanitarne, zdravstvene, socijalne, sportsko-rekreativne i druge programe koji pridonose unaprjeđenju života svoje zajednice. Ove godine se projekt nastavlja u novijem ruhu, a novost je da su ciklusi donacija tematski podijeljeni te je povećan iznos sredstava po udruzi koje Studenac donira.

„Pred nama je prvi ovogodišnji ciklus donacija kojemu se istinski radujemo. U ovoj godini proširujemo svoju platformu aktivnosti i tematiku donacija čime želimo još više uroniti i djelovati u zajednicama diljem Lijepe Naše. Tako će ove veljače pet neprofitnih organizacija i udruga imati priliku dobiti donaciju u iznosu od 15.000 eura na temelju projekata kojima podupiru promicanje zdravlja u svojim lokalnim zajednicama. Sve zainteresirane pozivamo da se prijave na našoj web stranici gdje mogu pronaći i sve dodatne informacije “, izjavila je **Miranda Mladin, direktorica Sektora marketinga Studenca.**

U dosadašnjih pet provedenih krugova u sklopu projekta „Korak bliže zajednici“, Studenac je donirao ukupno 66.000 eura sredstava (pola milijuna kuna) pedeset odabranih neprofitnih organizacija i udruga.

Projekt „Korak bliže zajednici“ jedan je od projekata društveno odgovornog poslovanja Studenca, a kreiran prema ciljevima Ujedinjenih naroda koji se odnose na iskorjenjivanje gladi, promociju zdravog života te blagostanja za ljude svih generacija.

Više o projektu, pravilima i načinima prijave dostupno je na poveznici [Korak bliže zajednici](https://www.studenac.hr/korak-blize-zajednici).

**Kontakt za medije:**

Corrina Filipović, Pragma komunikacije za Studenac

+385 91 3772 462

[studenac@pragma.hr](mailto:studenac@pragma.hr)

Anja Škulje Makjanić,

Voditeljica korporativnih komunikacija

[anja.skulje-makjanic@studenac.hr](mailto:anja.skulje-makjanic@studenac.hr)

**Trgovački maloprodajni lanac Studenac** kao kompanija posluje od 1991. godine. Kasnih 90-ih proširio je poslovanje otvaranjem veleprodajnog skladišta u Dućama i nekoliko maloprodajnih trgovina u Omišu. Na današnji Studenac, trgovinu-susjed koja pogodnostima za kupce dosljedno prati svjetske trendove, najviše je utjecala 2018. kada počinje transformacija poslovanja popraćena akvizicijama i organskim rastom. Preuzimanjem Istarskih supermarketa i Sonika 2019. lanac jača svoju poziciju i posluje duž cijele jadranske obale. Status utvrđuje 2021. preuzimanjem lanca Bure Trgovina, a važan poslovni iskorak iste godine čini otvaranjem prvih prodavaonica u Zagrebu. Dodatno, u 2022. Studenac preuzima dubrovački Pemo, kutinsku Loniu i više manjih lanaca diljem Hrvatske, te je sada prisutan u 15 županija i Zagrebu. Studenac trenutačno zapošljava više od 5500 djelatnika, ima gotovo 1100 prodavaonica te je među vodećim maloprodajnim lancima u Hrvatskoj. Više informacija dostupno je na [studenac.hr](https://www.studenac.hr/), a priopćenja za medije na [studenac.hr/press](https://www.studenac.hr/press).